open-index/open-wikipedia-markdown huggingface dataset:
பி. பி. சிறீதரனுன்னி

**பி. பி. சிறீதரனுன்னி** (*P. P. Sreedharanunni*) தென்னிந்தியாவின் கேரள மாநிலத்தைச் சேர்ந்த ஒரு மலையாள மொழி கவிஞர் ஆவார். 1944 ஆம் ஆண்டு ஏப்ரல் மாதம் 12ஆம் தேதியன்று கோழிக்கோடு மாவட்டத்தில் இவர் பிறந்தார். இவரது இக்சணபத்திரம் என்ற கவிதைத் தொகுப்பிற்கு 2005 ஆம் ஆண்டில் கேரள சாகித்ய அகாடமி விருது வழங்கப்பட்டது. 

1969-ஆம் ஆண்டில்  திரைக்கதை எழுத்தாளராகப் பணியில் சேர்ந்து, கோழிக்கோட்டில் உள்ள அகில இந்திய வானொலியில் நிகழ்ச்சி நிர்வாகியாக ஓய்வு பெற்றார்.  திருவனந்தபுரம் நிலையத்திலும் பணியாற்றினார். சுமார் மூன்று தசாப்தங்களாக, காந்திமார்க்கம் என்ற வாராந்திர வானொலி நிகழ்ச்சியில் மகாத்மா காந்தியின் குரலாக வெளிப்பட்டார். சுமார் ஐநூறு எளிய பாடல்கள் மற்றும் தேசபக்தி பாடல்களை எழுதியுள்ளார்.

## மேற்கோள்கள்

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:மலையாளக் கவிஞர்கள்
பகுப்பு:மலையாள மக்கள்
பகுப்பு:கேரள சாகித்ய அகாடமி விருது பெற்றவர்கள்
ஐரிச் பறவைகள்

**ஐரிய பறவைகள்**  (*Irish Birds*) என்பது *பேர்ட்வாட்ச் அயர்லாந்தின்* வருடாந்திர ஆய்விதழ் ஆகும். இதன் முதல் இதழ் 1977இல் வெளியிடப்பட்டது. 1953 (எண் 1) முதல் 1975 (எண் 23) வரை வெளியிடப்பட்ட ஐரிஷ் பறவை அறிக்கையை முறியடித்தது. ஐரிய பறவைகள் அயர்லாந்தில் உள்ள பறவைகளின் அனைத்து அம்சங்களிலும் ஆவணங்கள் மற்றும் குறிப்புகளை வெளியிடுகிறது. இத்துடன் வருடாந்திர ஐரிய பறவை அறிக்கையினையும் ஐரிய பறவைகளில் வளையமிடல் அறிக்கையினையும் உள்ளடக்கியது.

ஐரிய பறவைகளின் நிறுவன ஆசிரியர் கிளைவ் அட்சின்சன் (1977-1984) ஆவார். அக் பிரேசியர் (1985-1996), பிரெண்டன் கவனாக் (1997-2000), இசுடீபன் நியூட்டன் (2001-2008), பாட் சுமிடி (2009-2017) மற்றும் பேரி மக்மகோன் (2018-தற்போது வரை) அடுத்தடுத்த தொகுப்பாசிரியர்களாக பணியாற்றினர்.

## மேற்கோள்கள்

பகுப்பு:பறவை நூல்கள்
பன்னாட்டு நில அறிவியல்களின் ஒன்றியம்

**பன்னாட்டு நில அறிவியல்களின் ஒன்றியம்** (*International Union of Geological Sciences* - IUGS) என்ற பன்னாட்டு அரசு சாரா அமைப்பு,  நிலவியல் துறைகளில், பன்னாடுகளின் ஒத்துழைப்புக்காக தோற்றுவிக்கப்பட்டதாகும். 2023 ஆம் ஆண்டு நிலவரப்படி, இது உலகெங்கிலும் 1 மில்லியனுக்கும் அதிகமான நிலவியலாளர்களின் கருத்துக்களை வலுப்படுத்துகிறது. 1961 இல் நிறுவப்பட்ட, பன்னாட்டு புவியியல் கூட்டமைப்புகளுக்கு (IUGS) இடையிலான ஒத்துழைப்பைப் பேணுவதற்காக நிறுவப்பட்டதாகும். இது 1875 முதல், ஒவ்வொரு நான்கு வருடங்களுக்கும் நடைபெறுகிறது. இது பன்னாட்டு அறிவியல் அமைப்பின் (ISC) உள்ளது. முன்பு இவ்வமைப்பு,  அறிவியலுக்கான பன்னாட்டு அமைப்பு (International Council for Science - ICSU), இது பன்னாட்டு அறிவியல் அமைப்பின் ஒருங்கிணைப்பு அமைப்பாக ஏற்றுக் கொள்ளப்பட்டுள்ளது. தற்போது, 121 நாடுகளைச் சேர்ந்த (மற்றும் மண்டலங்கள்) புவியியலாளர்கள், இதில் இடம் பெற்று செயற்படும் உரிமையைப் பெற்று இருக்கின்றனர். ஐக்கிய நாடுகள் கல்வி, அறிவியல், பண்பாட்டு நிறுவனம் செயற்படுத்தும் பன்னாட்டு புவிஅறிவியல் மற்றும் புவிப்பூங்காக்கள் திட்டம் (IGCP) என்பதிலும், பன்னாட்டு நிலப்பூங்காக்களின் வலையகம் (Global Geoparks Network - GGN) இணைந்து, இவ்வமைப்பினர் ஈடுபட்டு செயற்படுகின்றனர்.

## மேற்கோள்கள்

## இவற்றையும்  காணவும்
* பன்னாட்டு அடுக்குப்படிவவியல் ஆணையம்

பகுப்பு:நில அளவியல்
உமா தாமசு

**உமா தாமசு** (*Uma Thomas*) என்பவர் இந்திய அரசியல்வாதியும் கேரள சட்டமன்ற உறுப்பினரும் ஆவார். இவர் திருக்கக்கரா சட்டமன்றத்தைப் பிரதிநிதித்துவப்படுத்தும் கேரள சட்டமன்ற உறுப்பினராகப் பணியாற்றுகிறார். உமா 2022ஆம் ஆண்டு நடைபெற்ற திருக்காக்கரை சட்டமன்றத் தொகுதி இடைத்தேர்தலில் 25,016 வாக்குகள் வித்தியாசத்தில் வெற்றி பெற்றார். இந்த சட்டமன்றத் தொகுதியின் உறுப்பினராக இருந்த உமா தாமசின் கணவர் பி. டி. தாமசின் மரணம் காரணமாகத் தேர்தல் நடைபெற்றது. உமா தாமசு கேரள சட்டமன்றத்தில் இந்தியத் தேசிய காங்கிரசின் ஒரே பெண் உறுப்பினர் ஆவார்.

## விபத்து

2024 திசம்பர் 29 அன்று கொச்சி ஜவஹர்லால் நேரு சர்வதேச மைதானத்தில் அமைக்கப்பட்டிருந்த தற்காலிக மேடையில் இருந்து அவர் 20 அடி உயரத்தில் இருந்து கீழே விழுந்தார். கின்னஸ் புத்தகத்திற்கான முயற்சியில் மிருதங்கா விஷன் மற்றும் ஆஸ்கார் நிகழ்வுகள் பரதநாட்டிய நிகழ்ச்சியை ஏற்பாடு செய்திருந்தன.

## மேற்கோள்கள்

பகுப்பு:வாழும் மக்கள்
பகுப்பு:எர்ணாகுளம் மாவட்ட மக்கள்
பகுப்பு:கேரள சட்டமன்ற பெண் உறுப்பினர்கள்
பகுப்பு:கேரள சட்டமன்ற உறுப்பினர்கள்
வெங்கடேசுவரா திறந்தநிலைப் பல்கலைக்கழகம்

**வெங்கடேசுவரா திறந்தநிலைப் பல்கலைக்கழகம்** (வெ. தி. ப.)(*Venkateshwara Open University*) என்பது இந்தியாவின் அருணாச்சலப் பிரதேசத்தின் நகர்லாகுனில் அமைந்துள்ள ஒரு மாநிலத் தனியார் பல்கலைக்கழகம் ஆகும். இது 2012ஆம் ஆண்டில் அருணாச்சல பிரதேச அரசாங்கத்தின் வெங்கடேசுவரா திறந்தநிலைப் பல்கலைக்கழக சட்டம் எண்.10 மூலம் வெங்கடேசுவாரா குழும நிறுவனத்தால் நிறுவப்பட்டது. வெ. தி. ப. பல்கலைக்கழக மானியக் குழு அங்கீகரிக்கப்பட்டுள்ளது.

வெங்கடேசுவரா திறந்தநிலைப் பல்கலைக்கழகம் அருணாச்சலப் பிரதேச மாநில சட்டமியற்றும் சட்டம், சட்டம்/எல்இஜிஎன்--10/2012 மூலம் நிறுவப்பட்டுள்ளது.

இந்த பல்கலைக்கழகம் கலை, அறிவியல், வர்த்தகம், மேலாண்மை, சட்டம், கல்வி, பொறியியல் மற்றும் தொழில்நுட்பம் போன்ற பல்வேறு துறைகளில் இளநிலை, முதுநிலை, பட்டயப் படிப்புகளை வழங்குகிறது. இது முனைவர் பட்டப் படிப்புகளுக்கு வழிவகுக்கும் ஆராய்ச்சித் திட்டங்களையும் வழங்குகிறது.

## பள்ளிகள்
இப்பல்கலைக்கழகம் 5 பள்ளிகளாகச் செயல்படுகிறது.

* மேலாண்மைப் பள்ளி
* கணினி மற்றும் தகவல் தொடர்பு தொழில்நுட்பப் பள்ளி
* மனிதநேயம் மற்றும் சமூக அறிவியல் பள்ளி
* நூலகம் மற்றும் தகவல் அறிவியல் பள்ளி
* கல்விப் பள்ளி

## மேற்கோள்கள்

## வெளியிணைப்புகள்
* Venkateshwara Open University

பகுப்பு:அரியானாவில் உள்ள பல்கலைக்கழகங்கள்
பகுப்பு:திறந்தநிலைப் பல்கலைக்கழகங்கள்
ஈரெத்தில் ஆக்சலேட்டு

**ஈரெத்தில் ஆக்சலேட்டு** (*Diethyl oxalate*)  என்பது C6H10O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். ஆக்சாலிக் அமிலத்தின் டை எத்தில் எசுத்தராக இச்சேர்மம் வகைப்படுத்தப்படுகிறது. ஈரெத்தில் ஆக்சலேட்டு ஒரு நிறமற்ற திரவமாகும். இருமெத்தில் ஆக்சலேட்டை மிகவும் ஒத்திருந்தாலும், இச்சேர்மம் அறை வெப்பநிலையில் திரவ நிலையில் உள்ளது. தண்ணீரில் குறைந்த அளவு கரைதிறனைக் கொண்டுள்ளது. இந்த இரண்டு சேர்மங்களும் சிக்கலான சேர்மங்களின் தொகுப்பில் வினைக்காரணிகளாகப் பயன்படுகின்றன.

## தயாரிப்பு
கந்தக அமிலத்தை ஒரு வினையூக்கியாகப் பயன்படுத்தி, ஆக்சாலிக் அமிலத்தை எத்தனால் உடன் எசுத்தராக்கம் செய்வதன் மூலம் ஈரெத்தில் ஆக்சலேட்டைப் பெறலாம். இதனுடன் நெருங்கிய தொடர்புடைய டைமெத்தில் ஆக்சலேட்டிற்கான ஒரு செயல்முறை கிடைக்கிறது:
 
::2 CH3CH2OH + (CO2H)2 → (CO2CH2CH3)2 + 2 H2O

## வினைகள்
ஈரெத்தில் ஆக்சலேட்டு பல ஒடுக்க வினைகளில் பங்கேற்கிறது. பொதுவாக எசுத்தர்களை உருவாக்கப் பயன்படுகிறது.   

ஈரெத்தில் ஆக்சலேட்டு பெரும்பாலும் பல்லினவளையச் சேர்மங்களைத் தயாரிக்கப் பயன்படுகிறது. உதாரணமாக, 3,4-எத்திலீன் டையாக்சி தயோபீன் தயாரிப்பதற்கான ஒரு முன்னோடிச் சேர்மமாகும். இது யூரியாவுடன் வினைபுரிந்து பாராபானிக் அமிலத்தைத் தருகிறது.

## மேற்கோள்கள்

பகுப்பு:ஆக்சலேட்டு எசுத்தர்கள்
பகுப்பு:எத்தில் எசுத்தர்கள்
தற்காலிக சேமிப்பு படப்பொறி

**தற்காலிக சேமிப்பு படப்பொறி** (*Cachecam*) என்ற புகைப்படக் கருவி நாசாவின் செவ்வாய் கிரகத்திற்கான பெர்செவரன்சு ரோவர் பயணத்தின் தற்காலிக சேமிப்பின் மேற்புறத்தில்,  அடிப்பாகத்திற்குள் பொருத்தப்பட்ட கருவியாகும்.

## கண்ணோட்டம்
மாதிரி சேகரிக்கப்பட்ட பிறகு, குழாய் மூடப்படுவதற்கு முன், மாதிரி சேகரிப்யினை சரிபார்க்கப்படுவதற்காக, மேற்பகுதியைப் புகைப்படம் எடுப்பதே தற்காலிக சேமிப்பு படப்பொறியின் முக்கியப் பணியாகும். மாதிரி செயலாக்கத்தின் மற்ற செயல்பாடுகளின் போதும் இது படங்களை எடுக்கக்கூடும்.

தற்காலிக சேமிப்பு படப்பொறி தனது 20 மெகாபிக்சல் உணரியைப் பயன்படுத்தி மாதிரிகளின் வண்ணப் படங்களைப் பெறும்.

இது ஒரு பொறியியல்  புகைப்படக் கருவியாகக் கருதப்படுகிறது. செவ்வாய் 2020 ரோவரில் உள்ள மற்ற பொறியியல் கேமராக்கள் நேவ்கேமினையும் கேசுகேமினைய்ம் கொண்டுள்ளன.

## மேற்கோள்கள்

## வெளிப்புற இணைப்புகள்
* The Cameras on the Mars 2020 Rover

பகுப்பு:விண்வெளி அறிவியல்
தேசிய ஐதரசன் கப்பல்

**தேசிய ஐதரசன் கப்பல்** *(National Hydrogen Ship)* என்பது இந்தியத் தொழில் நுட்பத்தில் தயாரிக்கப்பட்ட ஐதரசன் பயணிகள் கப்பலாகும். இது உத்தரப்பிரதேச மாநிலத்தின் முக்கிய நகரமான வாரணாசியின் கங்கை ஆற்றின் நமோ காட் படித்துறையயில் நடைபெற்ற விழாவில் 2025 ஆம் ஆண்டு திசம்பர் மாதம் 11 ஆம் தேதியன்று மத்திய துறைமுகங்கள் கப்பல் போக்குவரத்து மற்றும் நீர் வழிகள் துறை அமைச்சர் சர்பானந்த சோனாவால் அவர்களால் தொடங்கி வைக்கப்பட்டது. இக்கப்பலானது நமோவிலிருந்து லாலிதா வரை பயணிகள் போக்குவாரத்திற்காக இயக்கப்படும்.

## நோக்கம்
பசுமை எரிசக்திப் பயன்​பாடு, நகரங்களுக்கு இடையி​லான இணைப்பு மற்றும் பொது​மக்​களின் வசதி ஆகிய​வற்​றுக்கு முன்​னுரிமை கொடுத்து பயண நேரத்தையும் செலவையும் குறைப்பது இக்கப்பல் உருவாக்கப்பட்டதன் நோக்கமாகும். 
## முக்கியத்துவம்
நாட்டிலேயே முதல் முறையாக ஐதரசனில் இயங்கும் கப்பல் சேவை தொடங்கப்பட்டுள்ளது. இத் திட்டமானது இந்தியாவின் தொழில் நுட்ப வளர்ச்சியைக் காட்டுவது மட்டுமல்லாமல் சுற்றுச்சூழலுக்கு பாதிப்பு ஏற்படுத்தாத பசுமை எரிசக்தி திட்டமாகும். இந்தியாவின் வளர்ச்சிக்கு உள்நாட்டு நீர் வழிப் போக்குவரத்தும் முக்கியத்துவம் வாய்ந்தாக உள்ளது. இது டீசலுக்குப் பதிலாக ஐதரசன் எரிபொருளைப் பயன்படுத்துவதால் நீராவி மட்டுமே உமிழ்வாக வெளியேறும். தேசிய பசுமை ஐதரசன் திட்டத்தின் நீட்டிப்பாக 2030-க்குள் நாட்டைப் பசுமை ஐதரசன் உற்பத்தியில் உலகளாவிய மையமாக மாற்றுவதையும் கடல்சார் போக்குவரத்தில் கார்பன் உமிழ்வைக் குறைப்பதையும் நோக்கமாகக் கொண்டுள்ளது. 

## உருவாக்கம்
இக்கப்பலானது கொச்சி கப்பல் தளத்தில் மற்றும் உள்நாட்டு நீர்வழி ஆணையத்தின் அரித் நெளகா (பசுமை படகு) திட்டத்தின் கீழ் உருவாக்கப்பட்டது.  மொத்த செலவு 17.5 கோடி ஆகும். மத்திய அரசின் துறைமுகங்கள் கப்பல் போக்குவரத்து மற்றும் நீர் வழிகள் துறை அமைச்சகம் மொத்த செலவில் 75% நிதியை வழங்கியுள்ளது. ஐதரசன்  எரிபொருளைப் பயன்படுத்தி படகுகள் மற்றும் கப்பல்களை இயக்குவது உள்நாட்டு நீர்வழிப்போக்குவரத்தை நவீனமயமாக்கும் மத்திய அரசின் நீண்டகாலத் திட்டத்தின் ஒரு பகுதியாகும்.

## சிறப்பம்சம்
ஐதரசன் எரிபொருளைப் பயன்படுத்தி கப்பல் இயக்கும் நாடுகளின் வரிசையில் சீனா, நார்வே, நெதர்லாந்து, சப்பான் ஆகிய நாடுகளுக்கு அடுத்து ஐந்தாவதாக இந்தியா உள்ளது. 24 மீட்டர் நீளம் உள்ள இக்கப்பல் ஒரு கட்டுமர வகைக் கப்பலாகும். இக்கப்பல் கங்கை ஆற்றில் தேசிய நீர்வழி எண் -1 தடத்தில் இயக்கப்படுகிறது. ஒருமுறை ஐதரசனை நிரப்பினால் சுமார் 8 மணி நேரம் வரை செயல்படும் திறன் கொண்டது. இக்கப்பலில் 50 பயணிகள் வரை அமர்ந்து பயணம் மேற்கொள்ளலாம்.

## மேற்கோள்கள்

பகுப்பு:இந்தியாவில் போக்குவரத்து
பகுப்பு:கப்பல் வகைகள்
தரை விளைவு ரயில்

alt=A ground-effect train (a concept art).|thumb|தரை விளைவு ரயில் (கருத்துருப் படம்)

**தரை விளைவு தொடருந்து ** (*Ground-effect train*) என்பது காந்த மிதப்பு தொடருந்து மாற்றாக முன்வைக்கப்படும் ஒரு மாற்று வகை தொடருந்து தொழில்நுட்பமாகும். ஒத்த துருவங்கள் ஒன்றையொன்று விலக்கும் என்ற காந்த சக்தியால் சக்கரங்களின் உதவியில்லாமல் தொடருந்து மிதப்பதை அடிப்படையாகக் கொண்ட தொழில்நுட்பத்தால் காந்த மிதப்பு தொடருந்து இயங்குகிறது. சக்கரங்களில் முழுமையாக ஓடாமல் தரையின் மிக அருகில் மிதந்து தரை விளைவு மூலம் உருவாகும் உயர்த்தும் விசையைப் பயன்படுத்தி மிக உயர்ந்த வேகத்தில் தொடருந்தைச் செலுத்த முடியும் என்ற  தொழில் நுட்பத்தால் தரை விளைவு தொடருந்து இயங்குகிறது. இரண்டு வகைகளிலும் வாகனம் தரைப்பகுதியுடன் தொடர்பு கொள்வது தடுக்கப்படுகிறது. தரை விளைவு தொடருந்து தொழில்நுட்பம் இன்னும் ஆராய்ச்சி மற்றும் சோதனை நிலையிலேயே உள்ளது. 

## விவரங்கள்
காந்த மிதப்பு ரயிலுடன் ஒப்பிடும்போது, ​​தரை விளைவு ரயிலின் நன்மைகள் அதன் எளிமையான கட்டுமானம் காரணமாக குறைந்த செலவு ஆகும். இதன் குறைபாடுகளில், ரயிலைத் தரையில் இருந்து மேலே மிதக்க வைக்கத் தொடர்ச்சியான ஆற்றல் உள்ளீடு தேவைப்படுவது அல்லது வாகனம் தரையில் இருந்து மேலே இருப்பதற்கு அது தொடர்ந்து இயங்க வேண்டிய அவசியம் ஆகியவை அடங்கும். மேலும், இந்த வாகனங்கள் காற்று, காற்றுச் சுழற்சி மற்றும் வானிலை ஆகியவற்றால் கடுமையாகப் பாதிக்கப்படலாம். காந்த மிதப்பு ரயிலை காற்றுத் தடையைக் குறைக்க வெற்றிடத்தில் இயங்குமாறு உருவாக்க முடியும், ஆனால் தரை விளைவு ரயில் காற்று மெத்தை இருப்பதற்காக வளிமண்டலத்தில் இயங்க வேண்டும்.

20 ஆம் நூற்றாண்டின் நடுப்பகுதியிலிருந்து பல நாடுகளில் மேம்பாட்டுப் பணிகள் மேற்கொள்ளப்பட்டுள்ளன. எந்தவொரு தரை விளைவு ரயிலும் வழக்கமான வணிகச் சேவைக்கு வரவில்லை.

ஜப்பானின் சென்டாயில் உள்ள தோஹோகு பல்கலைக்கழகத்தைச் சேர்ந்த யூசுகே சுகஹாரா மற்றும் அவரது ஆய்வுக் குழுவினர், ஒரு விமான உடற்பகுதியில் பொருத்தப்பட்ட இறக்கைகளைப் பயன்படுத்தி தரையில் இருந்து சில அங்குல உயரத்தில் பறக்கும் ஏரோ-ரயிலை உருவாக்கியுள்ளனர். தரை விளைவு வாகனம் என்று அழைக்கப்படும் இந்த ரயில், முற்றிலும் காற்று மற்றும் சூரிய ஆற்றலால் இயங்குமாறு வடிவமைக்கப்பட்டுள்ளது - இது ஒரு உண்மையான பூஜ்ஜிய-கார்பன் போக்குவரத்து அமைப்பாகும்.

## மேற்கோள்கள்

## வெளி இணைப்புகள்
* Rohr Industries Aérotrain
* Aero-Train Video 
* This Train Will Have Passengers Riding On Air 

பகுப்பு:தொடருந்துகள்
சார்க்கண்டு மாநிலத் தேர்தல்கள்

**சார்க்கண்டு மாநிலத் தேர்தல்கள்** (*Elections in Jharkhand*) என்பது இந்திய மாநிலமான சார்க்கண்டு மாநிலம் உருவாக்கப்பட்ட 2000ஆம் ஆண்டு முதல் நடைபெற்ற தேர்தல்களும், சார்க்கண்டு சட்டமன்ற உறுப்பினர்களையும், இந்திய நாடாளுமன்றத்தின் கீழ் சபையான மக்களவை உறுப்பினர்களையும் தேர்ந்தெடுப்பதற்காக, தேர்தல்களின் பட்டியல் ஆகும். சார்க்கண்டு மாநிலத்தில் 81 சட்டமன்றத் தொகுதிகளும், 14 மக்களவைத் தொகுதிகளும் உள்ளன.

## சார்க்கண்டின் முக்கிய அரசியல் கட்சிகள்
பாரதிய ஜனதா கட்சி, சார்க்கண்ட் முக்தி மோர்ச்சா ஆகியவை மாநிலம் உருவாக்கப்பட்டதிலிருந்து மாநிலத்தில் மிகவும் ஆதிக்கம் செலுத்தும் கட்சிகளாக இருந்து வருகின்றன. இந்திய தேசிய காங்கிரசு, இராச்டிரிய ஜனதா தளம், இந்திய பொதுவுடமைக் கட்சி (மார்க்சிஸ்ட்-லெனினிஸ்ட்) விடுதலை, ஐக்கிய ஜனதா தளம் மற்றும் அனைத்து சார்க்கண்ட் மாணவர் சங்கம் ஆகியவை பிற முக்கிய கட்சிகளாகும்.

## மக்களவைத் தேர்தல்கள்
2000ஆம் ஆண்டு வரை, சார்க்கண்ட் பிரிக்கப்படாத பீகார் மாநிலத்தின் ஒரு பகுதியாக இருந்தது.

**மொத்த** **இடங்கள் - 14**

## சட்டமன்றத் தேர்தல்கள்

## [[2024 சார்க்கண்டு சட்டமன்றத் தேர்தல்|2024]]
முதலமைச்சர் : ஹேமந்த் சோரன் (சா. மு. மோ.)

## [[2019 சார்க்கண்ட் சட்டமன்றத் தேர்தல்|2019]]
முதலமைச்சர்கள் : ஹேமந்த் சோரன்  சாமுமோ), சம்பாய் சோரன் (சாமுமோ)

## [[2014 சார்க்கண்ட் சட்டமன்றத் தேர்தல்|2014]]
முதல்வர் : ரகுபர் தாஸ் (பாஜக)

### 2009

### 2005
முதல்வர் : சிபு சோரன் ( சாமுமோ), அருச்சுன் முண்டா (பாஜக), மது கோடா (சுயேச்சை)

### பீகார் சட்டமன்றத் தேர்தல், 2000 *
முதல்வர் : பாபுலால் மராண்டி (பாஜக), அருச்சுன் முண்டா (பிஜேபி)

* பெப்ரவரி 2000இல் நடைபெற்ற பீகார் மாநில சட்டமன்றத் தேர்தலின் அடிப்படையில் சார்க்கண்டின் முதல் சட்டமன்றம் அமைக்கப்பட்டது.

## மேற்கோள்கள்

பகுப்பு:ஜார்க்கண்டின் அரசியல்
கேரள சங்கீத நாடக அகாதமி கூட்டாளர்

**கேரள சங்கீத நாடக அகாதமி கூட்டாளர்** (*Kerala Sangeetha Nataka Akademi Fellowship*) என்பது கேரளத்தின் நிகழ்த்துக் கலைகளை ஊக்குவித்தல், பாதுகாத்தல், ஆவணப்படுத்துதல் போன்றவற்றிகாகச் செயல்படும் ஒரு தன்னாட்சி அமைப்பாக கேரள அரசின் பண்பாட்டு விவகாரத் துறையால் நிறுவப்பட்ட, கேரள சங்கீத நாடக அகாதமியால் வழங்கப்படும் ஒரு கௌரவமாகும். 1972 ஆம் ஆண்டு நிறுவப்பட்ட இந்த கூட்டாளர் என்ற கௌரவம்  கேரளத்தில் நிகழ்த்து நிகழ்த்து கலைகளுக்கு பங்களித்த சிறந்த கலைஞர்களுக்கு வழங்கப்படுகின்றது. அகாதமி குழு உறுப்பினர்களால் நடத்தப்படும் பொதுக்குழு கூட்டத்திற்குப் பிறகு விருது பெறுபவர்கள் தீர்மானிக்கப்படுகிறார்கள். இந்த விருது கேரள ஆளுநரால் வழங்கப்படுகிறது. 

2012 முதல், இந்த விருது பெற்றவர்கள்  "கலாரத்னா" என்ற பட்டத்தால் அழைக்கப்படுகின்றனர். இந்த பட்டம் முந்தைய விருதாளர்களுக்கும் பொருந்தும். விருதாளர்களுக்கு ஒரு சிலை, ஒரு பாராட்டுப் பத்திரம், ஒரு ரொக்கப் பரிசு வழங்கப்படுகிறது. 2012 வரை இந்த வெகுமதி இந்திய ரூபாய் 15,000 ஆக இருந்தது, அடுத்த ஆண்டு முதல் இது இந்திய ரூபாய் 25,000 ஆக உயர்த்தப்பட்டது. 

## கூட்டாளர்களின் பட்டியல்

## மேலும் காண்க

* சங்கீத நாடக அகாடமி பெல்லோஷிப்

## மேற்கோள்கள்

## வெளி இணைப்புகள்

* 
பகுப்பு:கேரள சங்கீத நாடக அகாதமி
பகுப்பு:கேரளக் கலைகள்
லூசியா வீரசிங்கே சின்னப்பா

**லூசியா நவமணி வீரசிங்கே-சின்னப்பா** (*Lucia Navamani Virasinghe-Chinnappa*) (30 திசம்பர் 1894-1980) தாய்வழி மற்றும் குழந்தை ஆரோக்கியத்தில் நிபுணத்துவம் பெற்ற இலங்கை மருத்துவ மருத்துவர் ஆவார்.

## வாழ்க்கை வரலாறு
வீரசிங்கே-சின்னப்பா இலங்கையில் பிறந்தார். இவரின் தாயார் சோபியா முத்தம்மா மற்றும் இவரின் தந்தை அருளம்புளம் விரசிங்கே ஆவார். இவர் கொழும்பில் உள்ள தூய மார்கரெட் ஆங்கிலிகன் கன்னிமடத்தில் படித்தார். பின்னர் இந்தியாவின் தமிழ்நாட்டின் தலைநகர் சென்னையில் மதராசு மருத்துவக் கல்லூரியில் பயின்று, 1916இல் மருத்துவப் பட்டம் பெற்றார்.

இவர் சென்னையில் மகப்பேறு மற்றும் குழந்தைகள் நலத் திட்டத்தின் கண்காணிப்பாளராக நியமிக்கப்பட்டார். மேலும் நகரத்தை உள்ளடக்குவதற்காக பெண் மருத்துவ அதிகாரிகளுடன் சுகாதார மையங்களின் வலையமைப்பை உருவாக்கினார். 1926ஆம் ஆண்டில், மதராசு மருத்துவக் கல்லூரியில் பெண் மாணவர்களுக்கான ஆசிரியராக நியமிக்கப்பட்டார். 1930 முதல் 1948இல் ஓய்வு பெறும் வரை, சென்னையில் மகப்பேறு மற்றும் குழந்தைகள் நலப் பொறுப்பில் பொது சுகாதார உதவி இயக்குநராக பணியாற்றினார்.

மகப்பேறு மற்றும் குழந்தை ஆரோக்கியத்திற்கான இவரது சேவைகளுக்காக வீரசிங்கே-சின்னப்பாவுக்கு கைசர்-இ-ஹிந்த் பதக்கமும், பின்னர் பார் டு பதக்கமும் வழங்கப்பட்டது.

## தனிப்பட்ட வாழ்க்கை
1921ஆம் ஆண்டில், வீரசிங்கே-சின்னப்பா தனது உறவினர் ஜேம்சு செல்வநாயகம் சின்னப்பாவை மணந்தார். இந்த தம்பதியினருக்கு ஜேம்சு சந்திரசேகரன் வீரசிங்கே சின்னப்பா என்ற மகனும், மாலதி என்ற மகளும் இருந்தனர். இருவரும் மருத்துவர்களாக ஆனார்.

## இறப்பு
வீரசிங்கே-சின்னப்பா 1980 இல் ஆஸ்திரேலியாவின் கான்பெர்ராவில் இறந்தார்.

## பெருமை
இலங்கையின் யாழ்ப்பாணத்தில் உள்ள யாழ். பரி யோவான் கல்லூரியின் விடுதியில் லூசியா நவமணி வீரசிங்கே சின்னப்பா தேவாலயம் அமைந்துள்ளது.

## மேற்கோள்கள்

பகுப்பு:இலங்கைப் பெண்கள்
பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:1894 பிறப்புகள்
பகுப்பு:1980 இறப்புகள்
கைப்பமங்கலம்

**கைப்பமங்கலம்** *(Kaipamangalam)* என்பது இந்தியாவின் கேரள மாநிலத்தில் உள்ள திருச்சூர் மாவட்டத்தில் உள்ள ஒரு கிராமம் ஆகும். கைப்பமங்கலம் சட்டமன்றத் தொகுதியானது கொடுங்கல்லூர் வட்டத்தில் உள்ள எடவிலங்கு, எரியாடு, கைப்பமங்கலம், மத்திலகம், பெரிஞானம் மற்றும் சிறீநாராயணபுரம் ஆகிய ஊராட்சிகளைக் கொண்டுள்ளது.
## மக்கள் தொகை
2011 இந்திய மக்கள் தொகை கணக்கெடுப்பின்படி, கைப்பமங்கலத்தில் மக்கள் தொகை 35,626 ஆக இருந்தது. அதில் ஆண்கள் 16,290  மற்றும் பெண்கள் 19,336 . 
## கல்வி நிறுவனங்கள்
இந்தக் கிராமத்தில் உயர்நிலைப் பள்ளிகள் மற்றும் மேல்நிலைப் பள்ளிகள் உட்பட பல அரசு மற்றும் உதவி பெறும் கல்வி நிறுவனங்கள் உள்ளன. அரசு மீன்வளத் தொழிற்கல்வி மேல்நிலைப் பள்ளி, அதன் 100வது ஆண்டு விழாவைக் கொண்டாடும் மிகப் பழமையான நிறுவனங்களில் ஒன்றாகும். இது உயிரியல் அறிவியல், மனிதநேயம் மற்றும் வணிகத்தில் உயர்நிலைப் படிப்புகளை வழங்குகிறது. இது மீன்வளர்ப்பில் ஒரு தொழிற்கல்வி உயர்நிலைப் பள்ளியையும் கொண்டுள்ளது.

## மேற்கோள்கள்

## வெளி இணைப்புகள்

பகுப்பு:திருச்சூர் மாவட்டம்
பகுப்பு:திருச்சூர் மாவட்டத்திலுள்ள கிராமங்கள்
மயில்வாகனன் நடராஜன்

**மயில்வாகனன் நடராசன்** (*Mayilvahanan Natarajan*)(பிறப்பு 24 திசம்பர் 1954) எலும்பியல் புற்றுநோயியல், மருத்துவ பயிற்சி, சுகாதார நிர்வாகம், மருத்துவ நெறிமுறைகள் மற்றும் எலும்பு கட்டி நோயாளிகளுக்கு உறுப்பு நீக்கம் செய்வதைத் தவிர்ப்பதற்காக தனிப்பயன் மெகா புரோஸ்டேசஸின் கண்டுபிடிப்பு ஆகியவற்றில் குறிப்பிடத்தக்க பங்களிப்புகளை வழங்கிய ஓர் இந்திய அறுவை சிகிச்சை நிபுணர் ஆவார். இவரது மருத்துவ சேவைக்காக 2007ஆம் ஆண்டில் இந்திய அரசால் பத்மசிறீ விருது வழங்கப்பட்டது.

தேசிய மருத்துவ அறிவியல் அகாதமி தேர்ந்தெடுக்கப்பட்ட சக உறுப்பினரான மயில்வாகனன் நடராஜன், தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் 7ஆவது துணைவேந்தராக இருந்தார்.

சத்ய பிரம்மா நிறுவிய பார்மா லீடர்ஸ் பவர் பிராண்ட் விருதுகள் 2018இல் "பார்மா லீடர்ஸின் இந்தியன் ஆஃப் தி இயர்-எலும்பியல்" என்ற மதிப்புமிக்க அங்கீகாரத்தை நடராஜன் பெற்றார்.

சத்ய பிரம்மா நிறுவிய பார்மா லீடர்ஸ் பவர் பிராண்ட் விருதுகள் 2018இல் "பார்மா லீடர்ஸின் இந்தியன் ஆஃப் தி இயர்-எலும்பியல்" என்ற மதிப்புமிக்க அங்கீகாரத்தை நடராஜன் பெற்றார்.

## மேற்கோள்கள்

## வெளியிணைப்புகள்
*  Friends of United States 
* https://web.archive.org/web/20141129061429/http://web.tnmgrmu.ac.in/index.php/farewell-7th-vice-chancellor
* The Asia Pacific Musculoskeletal Tumour Society http://www.apmsts.com/
* Text books penned by Dr. Mayilvahanan Natarajan http://lwwindia.co.in/book/9788184734430/natarajans-textbook-orthopaedics-traumatology-.aspx

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:மரு. பி. சி. ராய் விருது பெற்றவர்கள்
தளுகம

**தளுகம** (*Dalugama*) இலங்கையிலுள்ள கொழும்பு நகரத்தின் புறநகர்ப் பகுதியாகும்.  இலங்கையின் தலைநகரான கொழும்பு நகர மையக் கோட்டையின் வடகிழக்கில் இப்பகுதி அமைந்துள்ளது. கொழும்பு மாவட்டத்தில் வேகமாக வளர்ந்து வரும் நிர்வாக, வணிக மற்றும் குடியிருப்புப் பகுதியாகத் திகழ்கிறது. 2010 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பு மற்றும் புள்ளிவிவரத் துறையின் மதிப்பீட்டின்படி, தளுகம புறநகர்ப் பகுதியின் சராசரி மக்கள் தொகை 74,428 ஆகும்.
 
## மேற்கோள்கள்

## வெளி இணைப்புகள்
*Detailed map of Dalugama by Maplandia

பகுப்பு:கொழும்பின் புறநகர்கள்
கிண்ணையடி

**கிண்ணையடி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தெற்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே மீராவோடை, கிழக்கே சுங்கான்கேணி, கும்புறுமூலை, தெற்கே கிரான், மேற்கே பூலாக்காடு ஆகிய கிராமங்கள் எல்லைகளாக உள்ளன.

## கோயில்கள்
* கிண்ணையடி மகாவிஷ்ணு ஆலயம்
* கிண்ணையடி மாணிக்கப்பிள்ளையார் கோவில்

## பாடசாலைகள்
மட்/கிண்ணையடி சரஸ்வதி வித்தியாலயம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
ஆர். அனந்தநாராயணன்

**ஆர். அனந்தநாராயண்** (*R. Ananthanarayan*)(இறப்பு 1998) என்பவர் ஓர் இந்திய நுண்ணுயிரியலாளர். இவர் 1941இல் மதராசு மருத்துவக் கல்லூரியில் இளநிலை மருத்துவப் பட்டம் பெற்றார். இரண்டாம் உலகப் போரின் போது இராணுவ மருத்துவப் படையில் சேர்ந்தார். இவர் 1946இல் சென்னை இசுடான்லி மருத்துவக் கல்லூரியில் மருத்துவப் பணியில் சேர்ந்தார். இங்கு இன்ஃபுளூவென்சா நோயில் ஆர்வம் காட்டினார். 1953இல் இலண்டன் சுகாதாரம் மற்றும் வெப்பமண்டல நோய் குறித்த மருத்துவப் பள்ளியில் "தி ஃபேப்ரிக் ஆஃப் தி இன்ஃப்ளூயன்ஸா வைரசுன்" என்ற ஆய்வறிக்கையுடன் முனைவர் பட்டம் பெற்றார். திருவனந்தபுரம் மருத்துவக் கல்லூரியில் பாக்டீரியா நோய் பேராசிரியரானார். 1957–58 இல் ஆசிய காய்ச்சல் தொற்றுநோயைக் கண்காணிக்க அமைக்கப்பட்ட குழுவில் உறுப்பினராக இருந்தார். 1961 முதல் 1967 வரை கோழிக்கோடு மருத்துவக் கல்லூரியின் முதல்வராகவும், பின்னர் கோட்டயம் மருத்துவக் கல்லூரியிலும் பணியாற்றினார். 1969இல் ஓய்வு பெற்ற பிறகு, குல்பர்காவில் உள்ள மகாதேவப்பா இராம்பூர் மருத்துவக் கல்லூரியில் நுண்ணுயிரியல் பேராசிரியராக இருந்தார். அனந்தநாராயண் இந்திய நோயியல் நிபுணர்கள் மற்றும் நுண்ணுயிரியலாளர்கள் சங்கத்தின் (1976) தலைவராகவும், இந்திய மருத்துவ சங்கத்தின் கேரள மாநிலக் கிளையின் தலைவராகவும் இருந்தார். "எ. ஆசியா 57" பற்றிய இவரது படைப்பு உலக சுகாதார அமைப்பால் அங்கீகரிக்கப்பட்டது.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (December 2010)">சான்று தேவை</span>]]* &#x5D; இவர் சி.கே. ஜெயராம் பணிக்கருடன் இணைந்து *நுண்ணுயிரியல் பாடநூல்* ஒன்றை எழுதினார். இதில் பத்துக்கும் மேற்பட்டப் பதிப்புகள் வெளியிடப்பட்டுள்ளன.

## மேற்கோள்கள்

பகுப்பு:1998 இறப்புகள்
பகுப்பு:மதராசு மருத்துவக் கல்லூரி மேனாள் மாணவர்கள்
ஜோசப் எர்லாங்கர்

**ஜோசப் எர்லாங்கர்** (*Joseph Erlanger*) (சனவரி 5,1874 - திசம்பர் 5,1965) ஒரு அமெரிக்க உடலியங்கியலாளர் ஆவார், இவர் நரம்பியல் துறையில் தனது பங்களிப்புகளுக்காக நன்கு அறியப்பட்டவர். எர்பர்ட் இசுபென்சர் காசருடன் இணைந்து,  பல வகையான நரம்பு இழைகளை அடையாளம் கண்டதோடு அவற்றின் செயல்திறன், திசைவேகம், நரம்பிழையின் விட்டம் ஆகியவற்றுக்கு இடையிலான தொடர்பை நிறுவினார். இந்தச் சாதனைகளுக்காக 1944 ஆம் ஆண்டில் உடலியங்கியல் அல்லது மருத்துவத்திற்கான நோபல் பரிசு இவர்களுக்கு வழங்கப்பட்டது.

## மேற்கோள்கள்

## வெளி இணைப்புகள்

* டிசம்பர் 12,1946 அன்று நோபல் சொற்பொழிவு உட்பட  ஜோசப் எர்லாங்கர் *வைட்டமின் கே கண்டுபிடிப்பு, அதன் உயிரியல் செயல்பாடுகள் மற்றும் சிகிச்சை பயன்பாடு*
* 
* தேசிய அறிவியல் அகாடமி வாழ்க்கை வரலாற்று நினைவுக் குறிப்பு
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:நோபல் பரிசு பெற்ற யூதர்கள்
பகுப்பு:அமெரிக்க உடலியங்கியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:1965 இறப்புகள்
பகுப்பு:1874 பிறப்புகள்
புக்கிட் ஜாலில் விளையாட்டுப் பள்ளி

**புக்கிட் ஜாலில் விளையாட்டுப் பள்ளி** (ஆங்கிலம்: *Bukit Jalil Sports School*; மலாய்: *Sekolah Sukan Bukit Jalil*, (**SSBJ**) என்பது மலேசியாவின் முதல் விளையாட்டுப் பள்ளியாகும். இந்தப் பள்ளி கோலாலம்பூர், புக்கிட் ஜாலில் புறநகரில் தேசிய விளையாட்டு வளாக வளாகத்தில் அமைந்துள்ளது.

புக்கிட் ஜாலில் விளையாட்டுப் பள்ளி 1996-இல் திறக்கப்பட்டது. அந்தப் பள்ளியில் அப்போது படிவம் ஒன்று; மற்றும் படிவம் நான்கு மாணவர்கள் மட்டுமே முன்னோடி மாணவர்களாகப் பயிற்சி பெற்றனர். விளையாட்டு மற்றும் கல்வி வசதிகளுடன் கூடிய முழு உறைவிடப் பள்ளி என்ற கருத்தை அடிப்படையாகக் கொண்டு இந்தப் பள்ளி உருவாக்கப்பட்டது.

## கோலாலம்பூர் விளையாட்டு நகரம்

காற்பந்தாட்டம், இறகுப்பந்தாட்டம், தடகள விளையாட்டு மற்றும் நீச்சல் உள்ளிட்ட பல்வேறு விளையாட்டுகளைச் சேர்ந்த விளையாட்டு வீரர்களுக்கான பயிற்சி மையமாக செயல்படுகிறது. இந்த வளாகத்தில் தேசிய விளையாட்டு நிறுவனம் (**ISN**) உள்ளது.

இது மலேசியாவின் தேசிய விளையாட்டு அணிகளுக்கு விளையாட்டு தொடர்பான அறிவியல் ஆராய்ச்சி, தடகள மேம்பாட்டுத் திட்டங்கள் மற்றும் பயிற்சி வசதிகளை வழங்கி வருகிறது.

### மெரினா சின்

முன்னாள் தடகள் வீராங்கனையும்; முன்னாள் மலேசிய விளையாட்டு வீராங்கனையுமான **மெரினா சின்**, 2007-ஆம் ஆண்டில் இந்தப் பள்ளியின் தலைமை ஆசிரியராகப் பணிபுரிந்தார்.

## மேலும் காண்க
* தீனா முரளிதரன்
* மலேசியாவின் சிறந்த விளையாட்டு வீரர் விருது
* மலேசியாவின் சிறந்த விளையாட்டு வீராங்கனை விருது

## மேற்கோள்கள்

## வெளி இணைப்புகள்
* BJSS website

பகுப்பு:மலேசியாவில் விளையாட்டு
பகுப்பு:மலேசியாவில் கல்வி
பகுப்பு:மலேசிய அரசு
பகுப்பு:கோலாலம்பூர்
பகுப்பு:மலேசியப் பள்ளிகள்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
தாழ்நில திமில் மூக்கு குழிவிரியன்

**தாழ்நில திமில் மூக்கு குழிவிரியன்** எனும் *கைப்னாலே ஜாரா* (*Hypnale zara*) இலங்கையில் காணப்படும் ஒரு நச்சு பாம்புச் சிற்றினமாகும். இது *கைப்னாலே நேபா*விலிருந்து மாறுபட்ட வண்ண உடல், குறைந்த மேல்நோக்கி வளைந்த மூக்கால் வேறுபடுகிறது. தற்போது இச்சிற்றினத்தின் கீழ் எந்த துணையினமும் அங்கீகரிக்கப்படவில்லை

## விளக்கம்
*கைப்னாலே ஜாரா* மூக்கின் முனையில் உள்ள மருக்கள் போன்ற வெளிப்புறமாக நீட்டிக்கப்பட்ட 10-19 நுண் செதில்களைக் கொண்டுள்ளது. கூடுதலாக, 18-39 மாறுபட்ட வடிவிலான சிறிய செதில்கள் உள்முனைப்பகுதி முதல் முன்முனைப்பகுதி வரை உள்ளன. அதோடு கண்ணைச் சுற்றி ஆறு செதில்களும் ஏழு முதல் எட்டு உதட்டு மேல் செதில்களும் உள்ளன. விலா எலும்புச் செதில்கள் இணைக்கப்பட்டுள்ளன. மேலும்  வயிற்றுப்புறமாக 134-157 செதில்கள் உள்ளன. வால் பகுதியில் 34 முதல் 51 செதில்கள் காணப்படலாம்.

தோள்பட்டையின் நிறம் மஞ்சள் பழுப்பு நிறத்தில் இருந்து அடர் பழுப்பு வரையிலும், சில நேரங்களில் ஆழ்ந்த சிவப்பு நிறமாகவும் இருக்கும். இரண்டு வரிசை தனித்துவமான -முட்டை அல்லது முக்கோண புள்ளிகள் முதுகெலும்பு பகுதியில் சந்திக்கின்றன. கண் மற்றும் கன்னம் முழுவதும் ஒரு அடர் கோடு உள்ளது. வயிற்றுப் பகுதி முதுகுப்பகுதியினை விட வெளிர்நிறத்திலிருக்கும். சில நேரங்களில் சாம்பல் சாம்பல் நிறத்தில் இருக்கும்.

## இனப்பெருக்கம்
*கைப்னாலே ஜாரா* உள்பொரி முட்டை மூலம் இனப்பெருக்கம் செய்கிறது.

## மேற்கோள்கள்

பகுப்பு:இலங்கை ஊர்வன
நிக்கல் பிசு(ஈரெத்திலிருதயோகார்பமேட்டு)

**நிக்கல் பிசு(ஈரெத்திலிருதயோகார்பமேட்டு)** (*Nickel bis(diethyldithiocarbamate*)) என்பது C10H20N2NiS4 என்ற மூலக்கூற்று வாய்ப்பாட்டால் விவரிக்கப்படும் ஓர் ஒருங்கிணைவுச் சேர்மமாகும். சுருக்கமாக இவ்வாய்ப்பாட்டை Ni(S2CNEt2)2 (Et = எத்தில்) என்று எழுதலாம். நிக்கல்(II) மற்றும் ஈரெத்திலிருதயோகார்பமேட்டு ஆகியவை சேர்ந்து இந்த அணைவுச் சேர்மம் உருவாகிறது. இது நிக்கல்(II) அயனியின் சதுரத்தள  பிசு(ஈரால்க்கைலிருதயோகார்பமேட்டு)களின் அதிக எண்ணிக்கையில் ஒன்றாகும். இதனுடன் நெருங்கிய தொடர்புடைய நிக்கல் பிசு(இருமெத்திலிருதயோகார்பமேட்டு) ஒரு பூஞ்சைக் கொல்லியாக சந்தைப்படுத்தப்பட்டுள்ளது. ஆல்க்கைல் தொடர்பான சேர்மங்கள் பலபடிகளில் நிலைப்படுத்திகளாகப் பயன்படுத்தப்படுகின்றன.

## தயாரிப்பு
நிக்கல்(II) உப்புகள் மற்றும் சோடியம் ஈரெத்திலிருதயோகார்பமேட்டு ஆகியவற்றின் நீர் கரைசல்களை சேர்த்து வினைபுரியச் செய்யும் போது இந்த சேர்மம் பச்சை நிற திடப்பொருளாக வீழ்படிவாகிறது. கட்டமைப்பு மற்றும் பிணைப்பைப் பொறுத்தவரை, நிக்கல் சதுரத் தளமாகவும், அணைவு காந்த விலக்குத் தன்மையுடனும் உள்ளது.[3] எக்ஸ்-கதிர் படிகவியல் மூலம் தள அமைப்பு உறுதிப்படுத்தப்பட்டுள்ளது. எக்சுகதிர் படிகவியல் ஆய்வுகள் சதுரத் தள கட்டமைப்பை உறுதி செய்கின்றன.

## வினைகள்
நிக்கல் பிசு(ஈரெத்திலிருதயோகார்பமேட்டு) சேர்மத்தை ஆக்சிசனேற்றம் செய்தால் செம்பழுப்பு நிறம் கொண்ட நிக்கல்(IV) அணைவுச் சேர்மமான [Ni(S2CNEt2)3]+  உருவாகிறது.  
## மேலும் காண்க
*நிக்கல் பிசு(இருமெத்தில்யிருதயோகார்பமேட்டு)
## மேற்கோள்கள்


பகுப்பு:நிக்கல் ஒருங்கிணைவுச் சேர்மங்கள்
பகுப்பு:பூஞ்சைக் கொல்லிகள்
பகுப்பு:டைதயோகார்பமேட்டுகள்
இலங்கை திமில் மூக்கு குழிவிரியன்

**இலங்கை திமில் மூக்கு குழிவிரியன்** எனும் *கைப்னாலே நேப்பா* (*Hypnale nepa*), இலங்கையில் காணப்படும் ஒரு நச்சுப் பாம்பு சிற்றினமாகும், இது சிங்களத்தில் முகலன் தெலிசா (මූකලන් තෙලිස්සා) என்று அழைக்கப்படுகிறது.*கைப்னாலே வாலி*யும் *கைப்னாலே நேப்பா*யும் இரண்டு தனித்துவமான சிற்றினங்கள் என்று முன்பு கருதப்பட்டது. ஆனால் இப்போது இவை இரண்டும் ஒரே சிற்றினம் என்றும் *கைப்னாலே வாலி* என்பது ஒரு ஒத்த பெயர் என்றும் ஏற்றுக்கொள்ளப்படுகிறது. ஒப்பீட்டளவில் சிறியதாக, இவை வலுவாக உயர்த்தப்பட்ட மூக்கால் வேறுபடுகின்றன. தற்போது எந்த துணையினமும் இச்சிற்றினத்தில் அங்கீகரிக்கப்படவில்லை.

## விளக்கம்
முதிர்வடைந்த இலங்கை திமில் மூக்கு குழிவிரியனின் மொத்த நீளம் 30 முதல் 35 செ. மீ. வரை வளரும். வால் (1921) என்பவரின் கூற்றுப்படி, அதிகபட்ச பதிவு செய்யப்பட்ட நீளம் ஆண் பாம்பில்  பெண் பாம்பில் இது 38.1 செ.மீ. ஆகும். தெரணியகலாவின் (1955) கூற்றுப்படி, கொழும்பு அருங்காட்சியகத்தில் இருந்த மிகப்பெரிய மாதிரியின் நீளம்   மொத்த நீளத்தில் வால் அளவோடு  39.2 செ. மீ. ஆகும். இதில் வாலின் நீளம் மட்டும் 5.9. செ.மீ. ஆகும். பொதுவாக, வாலின் நீளம், மொத்த உடல் நீளத்தில் 13-18% ஆகும். உடல் மிதமான மெல்லியதாகவும், கழுத்திலிருந்து தெளிவாகத் தெரிந்த ஒரு தலையுடன் இருக்கும்.

இந்த சிற்றினம் *கை. கைப்னாலேவி*லிருந்து வலுவாக உயர்த்தப்பட்ட முனையைக் கொண்ட மூக்கால் வேறுபடுகிறது. இது ஒரு நீட்டிக்கப்பட்ட நாசிச்செதிலால் ஏற்படுகிறது. இதில் 7 முதல் 14 மிகச் சிறிய செதில்களால் மூடப்பட்ட ஒரு உயர்த்தப்பட்ட மருக்கள் போன்ற கூம்பால் ஆனது. மேலும், ஆண் இனப்பெருக்க கலவி உறுப்பில் தெளிவான முட்களைக் கொண்டுள்ளது.

செதிலமைவில், முதுகுப்பகுதியில் உடலின் நடுவில் 17 வரிசையில் செதில்கள் உள்ளன. இவை பலவீனமாக இணைப்புச் செய்யப்பட்டவை அல்லது மென்மையானவை. வயிற்றுப் பகுதியில் 124-142 வயிற்றுப்புறச் செதில்களும் 33 முதல் 41 வாலடிச் செதில்களும் காணப்படும்.

வண்ண வடிவம் வெளிர் பழுப்பு நிறத்திலிருந்து அடர் பழுப்பு முதல் வெளிர் ஆலிவ் தரை நிறம் வரை புள்ளிகளுடன் அல்லது பலவண்ணங்களுடன் வேறுபடும்.

## புவியியல் வரம்பு
*கைப்னாலே நேப்பா* இலங்கையின் தாழ்நில மழைக்காடுகளிலிருந்து  மீ (5,900 ) உயரம் வரை காடுகள் முழுவதும் காணப்படுகிறது. இதன் வகையிடம் "ஆப்பிரிக்கா" எனத் தவறுதலாக கொடுக்கப்பட்டுள்ளது. இதனை ஹோக்கும் உரோமானோ-ஹோக்கும் (1981) "இலங்கை" என்று திருத்தினர்.

## மேற்கோள்கள்

## மேலும் காண்க
* Josephus Nicolaus Laurenti, 1768. *Specimen Medicum, Exhibens Synopsin Reptilium Emendatum Cum Experimentis Circa Venena Et Antidota Reptilium Austriacorum*. "Joan. Thom." Vienna. 214 pp. + Plates I.-V. (*Coluber nepa*, p.&nbsp;97.)

## வெளியிணைப்புகள்
*
நிலவியலாளர்

**நிலவியலாளர்** (*Geologist*) என்ற அறிவியலாளர், புவியின் கட்டமைப்பு, கலவை, புவியின் வரலாறு ஆகியவற்றைக் குறித்து குறிப்பாக ஆராய்பவர் ஆவார். இவர்கள் இயற்பியல், [வேதியியல்]], உயிரியல், கணிதம்,  புவியியல் ஆகியவற்றிலிருந்து நுட்பங்களை இணைத்து கள ஆராய்ச்சிகளையும்,  ஆய்வுகளையும்  செய்து முடிவெடுக்கிறார்கள். நிலவியலாளர்கள் இயற்கை வளங்களைப் பயன்படுத்த எரிசக்தித் தொழில் துறைகளிலும்,  சுரங்கத் தொழில் துறைகளிலும் பணியாற்றுகின்றனர். இவர்கள் நிலநடுக்கம்கள், எரிமலைகள், ஆழிப்பேரலைகள்,  நிலச்சரிவுகள் போன்ற சுற்றுச்சூழல் அபாயங்களை முன்கூட்டியே கண்காணிக்கின்றனர். மேலும், இவர்கள் காலநிலை மாற்றம் குறித்த பன்னாட்டு கலந்துரையாடல்களில்  முக்கிய பங்களிப்பாளர்களாக திகழ்கின்றனர். யேம்சு கூட்டன் நவீன *நிலவியியலாளர்களின் தந்தை* எனக் கருதப்படுகிறார்.1809 ஆம் ஆண்டில் வில்லியம் மெக்லூர் (William Maclure) என்பவரால், அமெரிக்காவின் முதல் நிலவியல் வரைபடம்  தயாரிக்கப்பட்டது.

## உலகின் முக்கி நிலவியல் அமைப்புகள்

கீழ்காணும் பல பன்னாட்டு நிலவியல் ஆராய்ச்சி அமைப்புகளிலும், அவை சார்ந்த தொழில்முறை வளர்ச்சித் திட்டங்களிலும், நிலவியலாளர்கள் முக்கிய பங்கு வகிக்கின்றனர்.
* பன்னாட்டு அடுக்குப்படிவவியல் ஆணையம் (ICS)
* பன்னாட்டு நில அறிவியல்களின் ஒன்றியம் (IUGS)
* ஐக்கிய அமெரிக்க நில அளவாய்வுத் துறை (USGS)
* பொருளாதார நிலவியலாளர் சங்கம் (SEG)
* படிவப்பாறை நிலவியல் கூட்டகம் (SEPM)
* British Geological Survey (BGS)
* European Federation of Geologists (EFG)
* 
* 
* American Association of Petroleum Geologists (AAPG)
* American Geosciences Institute (AGI)
* American Geophysical Union (AGU)
* Geological Society of America (GSA)
* Geological Society of London (GSL)
* Mineralogical Society of America (MSA)

## மேற்கோள்கள்

.

பகுப்பு:நிலவியலாளர்கள்
தர்மபால் சிங்

**தர்மபால் சிங்** *(Dharmpal Singh)* ஒரு இந்திய அரசியல்வாதி மற்றும் இந்தியாவின் உத்தரபிரதேசத்தின் பதினேழாவது சட்டமன்ற உறுப்பினர் ஆவார். பாரதிய ஜனதா கட்சியின் உறுப்பினரான இவர் தற்போது நீர்ப்பாசனத்துறை அமைச்சராக உள்ளார் மற்றும் உத்தரபிரதேசத்தின் ஆவ்லா சட்டமன்றத் தொகுதியின் உறுப்பினர் ஆவார்.

## ஆரம்பகால வாழ்க்கை மற்றும் கல்வி
தர்ம்பால் சிங் பரேலி மாவட்டத்தில் லோதி குடும்பத்தில் பிறந்தார். எம்.ஜே.பி.ரோகில்கண்ட் பல்கலைக்கழகத்தில் பயின்று இளங்கலை சட்டம், இளங்கலை கலை இளங்கலை ஆசிரியர்  மற்றும் முதுகலை பட்டங்கள் பயின்றார்.

## அரசியல் வாழ்க்கை
தர்மபால் சிங் ஐந்து முறை சட்டமன்ற உறுப்பினராக இருந்துள்ளார். பாரதிய ஜனதா கட்சியின் வேட்பாளராக ஆன்லா தொகுதியில் போட்டியிட்டு வென்றார்.

2017 உத்தரப்பிரதேச சட்டப்பேரவைத் தேர்தலில் சமாஜ்வாடி கட்சி சித்த்ராஜ் சிங்கிடம் வெற்றி பெற்றார்.

## சட்டமன்ற உறுப்பினர்

## தேர்தல் முடிவுகள்
### 2022

## அரசியல் நிலைப்பாடு

### பசு
மே 2022 இல், "பசுவின் சிறுநீர் தெளித்தால் வீட்டில் உள்ள தடைகள் நீங்கும்", கங்கை தேவி "பசுவின் சிறுநீரில் வசிக்கிறார்" மற்றும் "வீட்டில் தெளித்தால் வாஸ்து குறைபாடுகள் அல்லது வேறு ஏதேனும் தடைகள் நீக்கும்" என்று அவர் கூறினார். பசு சாணத்தில் லட்சுமி தேவி வசிக்கிறார் என்றும் அவர் கூறினார்.

## மேலும் காண்க

* ஆன்லா (சட்டப்பேரவை தொகுதி)
* உத்தரப்பிரதேச சட்டப்பேரவை

## மேற்கோள்கள்

பகுப்பு:உத்திரப்பிரதேச மாநில அமைச்சர்கள்
பகுப்பு:வாழும் மக்கள்
பகுப்பு:1953 பிறப்புகள்
கரிவேதகம்

**கரிவேதகம்** (*Karivedakam*) இந்தியாவின் கேரள மாநிலத்திலுள்ள காசர்கோடு மாவட்டத்தில் அமைந்திருக்கும் ஒரு கிராமமாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கரிவேதகம் கிராமத்தின் மக்கள் தொகை 10,042 ஆக இருந்தது. இம்மக்கள் தொகையில் ஆண்கள் எண்ணிக்கை  4,996 ஆகவும் பெண்கள் எண்ணிக்கை 5,046 ஆகவும் இருந்தது. கரிவேதகம் கிராமம் 22.06 சதுரகிலோமீட்டர் (8.52 சதுர மைல்) பரப்பளவைக் கொண்டுள்ளது. இங்கு 2,237 குடும்பங்கள் வசிக்கின்றன. சராசரி பெண் பாலின விகிதம் மாநில சராசரியான 1,084 என்பதைவிட குறைவாக  1,010 ஆக இருந்தது. 11.75% மக்கள் 6 வயதுக்குட்பட்டவர்களாக இருந்தனர். சராசரி கல்வியறிவு தேசிய சராசரியான 74% என்பதைவிட அதிகமாக 89.44% என்பதாகவும், மாநில சராசரியான 94% என்பதைவிட விட குறைவாகவும் இருந்தது. இதில் ஆண் கல்வியறிவு 92.60% ஆகவும்  பெண் கல்வியறிவு 86.34% ஆகவும் இருந்தது.

## போக்குவரத்து
கரிவேதகம்  கிராமம் பாணத்தூர் வழியாக கர்நாடக மாநிலத்துடன் இணைக்கப்பட்டுள்ளது. பாணத்தூரிலிருந்து கர்நாடகாவின் சுலியா வரை 20 கி.மீ சாலை உள்ளது. அங்கிருந்து பெங்களூரு மற்றும் மைசூரை எளிதாக அணுகலாம். கேரளாவில் உள்ள இடங்களை மேற்கு நோக்கி வாகனம் ஓட்டுவதன் மூலம் அடையலாம். அருகிலுள்ள தொடருந்து நிலையம் மங்களூர்-பாலக்காடு பாதையில் உள்ள காஞ்சங்காடு தொடருந்து நிலையமாகும். மங்களூர் மற்றும் கோழிக்கோடு ஆகிய இடங்களில் விமான நிலையங்கள் உள்ளன.

## மேற்கோள்கள்

பகுப்பு:காசர்கோடு மாவட்டத்தில் உள்ள ஊர்களும் நகரங்களும்
பர்காரா

**பர்காரா** (*Barhara*) இந்தியாவின் பீகார் மாநிலத்திலுள்ள போச்பூர் மாவட்டத்தில் அமைந்துள்ள ஒரு கிராமப் பஞ்சாயத்தும் வட்டார வளர்ச்சித் தொகுதியுமாகும்.  கங்கை ஆற்றின் கரையில் இக்கிராமம் அமைந்துள்ளது. சூலை-ஆகத்து மாதங்களில், இந்த வட்டாரத்தின் கீழ் உள்ள பெரும்பாலான கிராமங்கள் வெள்ளத்தால் பாதிக்கப்படுகின்றன. 2011 ஆம் ஆண்டு நிலவரப்படி, இக்கிராமத்தின் மக்கள் தொகை 927 குடும்பங்களில் 6,889 ஆக இருந்தது, அதே நேரத்தில் மொத்த வட்டாரத்தின் மக்கள் தொகை 35,185 குடும்பங்களில் 240,636 ஆக இருந்தது.

## மக்கள் தொகையியல்
2011 ஆம் ஆண்டு நிலவரப்படி, பர்கா வட்டாரத்தின் பாலின விகிதம் 878 ஆக இருந்தது. இது போச்பூர் மாவட்டத்திலேயே மிகக் குறைந்த விகிதமாகும். 0-6 வயதுக்குட்பட்டோர் பிரிவில் பாலின விகிதம் அதிகமாக இருந்தது. ஒவ்வொரு 1000 ஆண்களுக்கும் 906 பெண்கள் இருந்தனர். இந்த வட்டாரத்தின் மொத்த மக்களில் பட்டியல் சாதியினர் 12.05% ஆகவும், பட்டியல் பழங்குடியினர் 0.88% ஆகவும் இருந்தனர். பர்காரா வட்டாரத்தின் எழுத்தறிவு விகிதம் 69.11% ஆக இருந்தது. இதில் ஆண்களிடையே 80.5% ஆகவும் பெண்களிடையே 56.04% ஆகவும் இருந்தது. 

2011 ஆம் ஆண்டில், பர்காரா வட்டாரத்தின் பெரும்பான்மையான தொழிலாளர்கள் விவசாயத்தில் ஈடுபட்டிருந்தனர். அவர்களில் 17.70% பேர் சொந்தமாக நிலம் வைத்திருந்த அல்லது குத்தகைக்கு எடுத்த விவசாயிகள் ஆவர். மேலும் 47.25% பேர் மற்றவர்களின் நிலத்தில் கூலிக்கு வேலை செய்யும் விவசாயத் தொழிலாளர்கள் ஆவர். கூடுதலாக 8.44% பேர் குடிசைத் தொழில் தொழிலாளர்களாகவும், மீதமுள்ள 26.61% பேர் மற்ற தொழில்களிலும் ஈடுபட்டிருந்தனர்.

## நிர்வாகம்
பர்காரா கிராமம், இந்திய அரசியலமைப்பு மற்றும் பஞ்சாயத்து இராச்சிய சட்டத்தின்படி கிராமத்தின் தேர்ந்தெடுக்கப்பட்ட பிரதிநிதியான முக்கையா என்பவரால் அதன் கிராம பஞ்சாயத்து மூலம் நிர்வகிக்கப்படுகிறது.

## கிராமங்கள்
பர்காரா வட்டாரத்தில் பின்வரும் 79 கிராமங்கள் கிராமப் பஞ்சாயத்துகளாக இருந்தன. 

## மேற்கோள்கள்

## வெளி இணைப்புகள்
*Villages in Bhojpur, Bihar 

பகுப்பு:பீகார் மாநிலத்திலுள்ள ஊர்களும் நகரங்களும்
வில்லியநல்லூர் ஊராட்சி (மயிலாடுதுறை)

**வில்லியநல்லூர் ஊராட்சி** (*Villiyanallur* *Gram Panchayat*), தமிழ்நாட்டின் மயிலாடுதுறை மாவட்டத்தில் உள்ள மயிலாடுதுறை வட்டாரத்தில் அமைந்துள்ளது.  இந்த ஊராட்சி, மயிலாடுதுறை சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும்.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

## மேற்கோள்கள்


பகுப்பு:மயிலாடுதுறை மாவட்ட ஊராட்சிகள்
கே. வீ. இராமநாதன்

**கே. வீ. இராமநாதன்** (*K. V. Ramanathan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் கரட்டூர் கிராமத்தினைச் சேர்ந்தவர். பத்தாம் வகுப்பு வரை கல்வி பயின்றுள்ள இராமநாதன் பாட்டாளி மக்கள் கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பவானி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1962 பிறப்புகள்
பகுப்பு: பாட்டாளி மக்கள் கட்சி அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
வாணாபுரம் ஊராட்சி ஒன்றியம்

**வாணாபுரம் ஊராட்சி ஒன்றியம்**, தமிழ்நாட்டின் கள்ளக்குறிச்சி மாவட்டம், வாணாபுரம் வட்டத்தில் அமைந்துள்ளது. ரிஷிவந்தியம் ஊராட்சி ஒன்றியத்தின் 38 கிராம ஊராட்சிகளைப் பிரித்து வாணாபுரம் ஊராட்சி ஒன்றியம் புதிதாக உருவாக்க தமிழ்நாடு அரசு 03 சனவரி 2026 அன்று அரசாணை வெளியிட்டுள்ளது  இதனால் ரிஷிவந்தியம் ஊராட்சி ஒன்றியத்தில் 28 கிராம ஊராட்சிகளும், வாணாபுரம் ஊராட்சி ஒன்றியத்தில் 38 கிராம ஊராட்சிகளும் செயல்படும். 

கள்ளக்குறிச்சி மாவட்டத்தில் தேர்ந்தெடுக்கப்பட்டுள்ள ஊரக உள்ளாட்சி பதவிக்காலம் முடிவுற்ற பின்னர் வாணாபுரம் ஊராட்சி ஒன்றியத்தின் வட்டார வளர்ச்சி அலுவலகம் செயல்பாட்டிற்கு வரும்.
## இதனையும் காண்க
* தமிழக ஊராட்சி ஒன்றியங்களின் பட்டியல்

## மேற்கோள்கள்

பகுப்பு:கள்ளக்குறிச்சி மாவட்ட ஊராட்சி ஒன்றியங்கள்
பிளாட்டினோசயனைடு

**பிளாட்டினோசயனைடு** (*Platinocyanide*) என்பது [Pt(CN)4]2− என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு பல்லணு அயனியாகும். டெட்ராசயனோபிளாட்டினேட்டு, சயனோபிளாட்டினேட்டு, பிளாட்டினோசயனேட்டு என்ற பெயர்களாலும் இந்த அயனி அழைக்கப்படுகிறது. இந்த அயனியைக் கொண்டுள்ள சேர்மங்களுக்கும் இந்தப் பெயர் பொருந்தும். அவை கருதுகோள் பிளாட்டினோசயனிக் அமிலத்தின் (சில நேரங்களில் பிளாட்டினோசயனதைரிக் அமிலம்) உப்புகளாகும்.

பேரியம் பிளாட்டினோசயனைடு, Ba[Pt(CN)4], ஓர் ஒளிரும் பொருள் மற்றும் மினுமினுப்பியாகும். இது எக்சு-கதிர்கள் மற்றும் காமா கதிர்கள் முன்னிலையில் பச்சை நிறத்தில் ஒளிரும். எக்சு-கதிர்களைக் கண்டுபிடிப்பதிலும், ஒளிர்திரை படிமவியல் வளர்ச்சியிலும் இது முக்கியமானதாகும். 

ஒரு பிளாட்டினோசயனைடு உப்பு, குரோக்மேன் உப்பு (இருபொட்டாசியம் டெட்ராசயனோபிளாட்டினேட்டு புரோமைடு டிரை ஐதரேட்டு), வழக்கத்திற்கு மாறாக அதிக மின்னணு கடத்துத்திறனைக் கொண்டுள்ளது. இது - அறை வெப்பநிலையில் - முனைவுப்பிணை மின்னணு கடத்துத்திறனை விட உலோக கடத்துத்திறனை ஒத்திருக்கிறது.

## மேற்கோள்கள்


பகுப்பு:பிளாட்டினம்(II) சேர்மங்கள்
பகுப்பு:சயனோ அணைவுச் சேர்மங்கள்
பகுப்பு:மினுமினுக்கும் மற்றும் ஒளிரும் பொருட்கள்
பகுப்பு:சயனோமெட்டலேட்டுகள்
பந்த்வா

**பந்த்வா** (*Bandhwa*) என்பது இந்தியாவின்  பீகார் மாநிலத்தின் போச்பூர் மாவட்டத்தில் உள்ள தாராரி வட்டாரத்தில் அமைந்துள்ள ஒரு கிராமம் ஆகும். பந்த்வான் என்ற பெயராலும் இக்கிராமம் அழைக்கப்படுகிறது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி இந்தக் கிராமத்தில் மொத்தம் 431 குடும்பங்கள் வசித்தன. அரசுப் பதிவுகளின்படி, பந்த்வா கிராமத்தின்  மக்கள் தொகை 2340 ஆகும். இம்மக்கள் தொகையில் ஆண்களின் எண்ணிக்கை 1209 ஆகவும் பெண்களின் எண்ணிக்கை 1131 ஆகவும் இருந்தது. 

பந்த்வா கிராமத்தில் 0-6 வயதுக்குட்பட்ட குழந்தைகளின் மக்கள் தொகை 431 ஆக இருந்தது.  இது கிராமத்தின் மொத்த மக்கள் தொகையில் 18.42% ஆகும். பந்த்வா கிராமத்தின் சராசரி பாலின விகிதம் 935 ஆகும், இது பீகார் மாநிலத்தின் சராசரியான 918-என்பதைவிட அதிகமாகும்.  மக்கள் தொகை கணக்கெடுப்பின்படி இக்கிராமத்தின்  குழந்தை பாலின விகிதம் 1014 ஆகும், இது பீகாரின் சராசரியான 935-என்பதை விட அதிகமாகும்.

பீகார் மாநிலத்துடன் ஒப்பிடும்போது பந்த்வா கிராமத்தில் எழுத்தறிவு விகிதம் அதிகமாக இருந்தது. 2011-ஆம் ஆண்டில், பீகாரின் எழுத்தறிவு விகிதம் 61.80% ஆக இருந்தபோது, பந்த்வா எழுத்தறிவு விகிதம் 66.53% ஆக இருந்தது. இதில் ஆண்களின் எழுத்தறிவு விகிதம் 78.89% ஆகவும், பெண்களின் எழுத்தறிவு விகிதம் 53.06% ஆகவும் இருந்தது. 

## நிர்வாகம்
பந்த்வா கிராமம், இந்திய அரசியலமைப்புச் சட்டம் மற்றும் பஞ்சாயத்து இராச்சியத்தின் சட்டப்படி  கிராமத்தின் தேர்ந்தெடுக்கப்பட்ட பிரதிநிதியான முக்கீயாவால், கிராம பஞ்சாயத்து மூலம் பந்த்வா கிராமம் நிர்வகிக்கப்படுகிறது. 

## பொருளாதாரம்
பிரித்தானிய இந்தியாவின் காலத்தில் பந்த்வா கரும்பு விவசாயத்தின் மையமாக இருந்தது, ஆனால் இப்போதெல்லாம் நெல், கோதுமை, மக்காச்சோளம் மற்றும் வெங்காயம் ஆகியவை முக்கிய வருமான ஆதாரங்களாக உள்ளன.

## அருகிலுள்ள இடங்கள்
* பக்சர்
* அர்ரா
* பட்னா

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
கல் கருட சேவை

**கல் கருட சேவை**, தமிழ்நாட்டின் தஞ்சாவூர் மாவட்டம், கும்பகோணததிலிருந்து  குடவாசல் செல்லும் வழியில் 10 கிலோமீட்டர் தொலைவில் உள்ள நாச்சியார்கோயில் எனும் ஊரில்  திருநறையூர் நம்பி கோயில் எனப்படும் *சீனிவாசப் பெருமாள் கோயில்* அல்லது *நாச்சியார்கோவில்*  கோயிலில், பெருமாளின் மூலஸ்தானத்துக்குக் கீழ் உள்ள மகா மண்டபத்தில் உள்ள தனிச்சன்னதியில் தெற்கு நோக்கிய  சாளக்கிராமக் கல்லால் ஆன  கல் கருட பகவான் நவ நாகங்களுடன் அருள்பாலிக்கிறார்.  
## கல் கருட விழா நாட்கள்
பங்குனி பிரம்மோற்சவததின் நான்காம் நாள் மற்றும் மார்கழி மாத பகல் பத்து திருவிழாவின் நான்காம் நாள் என ஆண்டுக்கு இருமுறை மட்டுமே திருமாலை சுமந்து கொண்டு கோயிலுக்கு வெளியே வீதி உலா வந்து பக்தர்களுக்கு சேவை சாதிக்கிறர். இக்கோயிலில் நடைபெறும் கல் கருட சேவை உலகப் புகழ் பெற்றது.

## அதிசய கல் கருட சேவை

வைணக் கோயில்களில் நடைபெறும் கருட சேவைகளில் நாச்சியார்கோயிலில் நடைபெறும் கல் கருடச் சேவை மிகவும் புகழ் பெற்றது. இந்த நிகழ்வின் பொழுது 4 டன் எடையுள்ள சாளக்கிராமக் கல்லினால் செய்யப்பட்ட கருடாழ்வார்  திருமாலை சுமந்து கொண்டு ஆண்டிற்கு இரண்டு முறை வீதி உலா வருவார். 

இதன் சிறப்பு என்னவெனில் இத்தனை எடையுள்ள சிலையை முதலில் 4 பேரும் பின்னர் 8,16,32,64 கடைசியாக 128 பேர் தூக்குவர் . முதலில் வெறும் 4 பேரால் தூக்க முடிந்த அதே சிலையை கோவிலை விட்டு வெளியே வரும்பொழுது 128 பேர் இல்லாவிடில் தூக்கமுடியாது. இதுவே இக்கோவிலின் அதிசய சிறப்பாக கருதப்படுகிறது. நிகழ்ச்சி முடிவில் சிலையை மீண்டும் கோவிலுக்குள் எடுத்து செல்லும் பொழுது சிலை தூக்குவோரின் எண்ணிக்கை 128, 64, 32, 16,8 என குறைந்து இறுதியில் 4 பேர் மட்டும் சிலையை கோவிலுக்குள் எடுத்துச்செல்வர். கல் கருட சேவையின் போது கருடனுக்கு வியர்த்துக் கொட்ட, வஸ்திரங்கள் அனைத்தும் வியர்வையால் நனைத்து விடும்.

## பரிகாரத் தலம்
நாச்சியார் கோயில் கல் கருடனுக்கு 7 அல்லது 11 வியாழக்கிழமைகள் 3 நெய் தீபம் ஏற்றி அர்ச்சனை செய்து வழிபட கடுமையான சர்ப்ப தோசங்கள் நீங்கும்.குழந்தை இல்லாதவர்கள் ஆடி மாத சுக்கில பஞ்சமி திதியில் கல் கருடனை வணங்குபவர்களுக்கு நல்ல குழந்தை பிறக்கும். கருட பகவானின் திருநட்சத்திரம் சுவாதி என்பதால், சுவாதி நட்சத்திரத்தன்று கல் கருடனுக்கு அர்ச்சனை செய்வது உகந்தது என்பது ஐதீகம்.

## இதனையும் காண்க
* கருட சேவை
* நாச்சியார்கோயில்
* திருநறையூர் நம்பி கோயில் எனும் நாச்சியார்கோவில் சிறீநிவாசப் பெருமாள் கோயில்
* நாச்சியார் கோயில் விளக்கு 
## மேற்கோள்கள்

பகுப்பு:வைணவ சமயம்
பகுப்பு:இந்து சமய விழாக்கள்
பகுப்பு:வைணவ விழாக்கள்
பீலீபீத் சட்டமன்றத் தொகுதி

**பீலிபீத் சட்டமன்றத் தொகுதி** *(Pilibhit Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிலிபித் மாவட்டத்தில் அமைந்துள்ளது. இது பிலிபித் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பன்சிபூர்

**பன்சிபூர்** (*Banshipur*) என்பது இந்தியாவின்  பீகார் மாநிலத்தின் போச்பூர் மாவட்டத்தில் உள்ள சாப்பூர் வட்டாரத்தில் அமைந்துள்ள ஒரு கிராமம் ஆகும்.  2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி இந்தக் கிராமத்தில் மொத்தம் 154 குடும்பங்கள் வசித்தன. அரசுப் பதிவுகளின்படி, பன்சிபூர் கிராமத்தின்  மக்கள் தொகை 1220 ஆகும். இம்மக்கள் தொகையில் ஆண்களின் எண்ணிக்கை 649 ஆகவும் பெண்களின் எண்ணிக்கை 571 ஆகவும் இருந்தது. 

பன்சிபூர் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 185 ஆக இருந்தது.  இது கிராமத்தின் மொத்த மக்கள் தொகையில் 15% ஆகும். பன்சிபூர் கிராமத்தின் சராசரி பாலின விகிதம் 880 ஆகும். இது பீகார் மாநிலத்தின் சராசரியான 918-என்பதைவிட குறைவாகும். 

பன்சிபூர் கிராமத்தில் பல சமூகங்கள் வாழ்கின்றன. பிராமணர்கள் இங்கு பெரும்பான்மையாக உள்ளனர். மற்ற சாதிகளில் யாதவா, பனியா மற்றும் துசாத்து ஆகியோர் உள்ளனர். அருகிலுள்ள சந்தை, பேருந்து நிலையம், வங்கிகள் மற்றும் உயர்நிலைப் பள்ளி ஆகியவை கர்ணமேபூர் பசாரில் சுமார் 600 மீட்டர் தொலைவில் அமைந்துள்ளன. இங்கு ஒரே ஒரு தொடக்கப் பள்ளி மட்டுமே உள்ளது.

## நிர்வாகம்
பன்சிபூர் கிராமம், இந்திய அரசியலமைப்புச் சட்டம் மற்றும் பஞ்சாயத்து இராச்சியத்தின் சட்டப்படி  கிராமத்தின் தேர்ந்தெடுக்கப்பட்ட பிரதிநிதியான கிராமப் பிரதானால் கிராம பஞ்சாயத்து மூலம் பன்சிபூர் கிராமம் நிர்வகிக்கப்படுகிறது. 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:போஜ்பூர் மாவட்டம்
பிசு(முப்பீனைல்பாசுபீன்)பிளாட்டினம் குளோரைடு

**பிசு(முப்பீனைல்பாசுபீன்)பிளாட்டினம் குளோரைடு** (*Bis(triphenylphosphine)platinum chloride*) என்பது C36H30Cl2P2Pt என்ற மூலக்கூற்று வாய்ப்பாட்டால் விவரிக்கப்படும் ஓர் உலோக பாசுபீன் அணைவுச் சேர்மமாகும். இச்சேர்மத்தின் ஒருபக்க- மற்றும் மறுபக்க மாற்றியன்கள் அறியப்படுகின்றன. ஒருபக்க மாற்றியன் ஒரு வெள்ளை நிறப் படிகப் பொடியாகும். அதே சமயம் மறுபக்க மாற்றியன் மஞ்சள் நிறத்தில் இருக்கும்.இரண்டு மாற்றியன்களும்  மைய பிளாட்டினம் அணுவைப் பற்றி சதுர தளமாக உள்ளன. ஒருபக்க மாற்றியன் முதன்மையாக மற்ற பிளாட்டினம் சேர்மங்களின் தொகுப்புக்கு ஒரு வினைபொருளாகப் பயன்படுத்தப்படுகிறது. 

## தயாரிப்பு
ஒருபக்க மாற்றியம், பிளாட்டினம்(II) குளோரைடுகளின் கரைசல்களை டிரைபீனைல் பாசுபீனுடன் ன் சேர்த்து சூடுபடுத்துவதன் மூலம் தயாரிக்கப்படுகிறது. உதாரணமாக, பொட்டாசியம் டெட்ராகுளோரோபிளாட்டினேட்டிலிருந்து வினையைத் தொடங்குவதன் மூலம் உருவாகிறது. 
:K2PtCl4 + 2 PPh3 → *cis*-Pt(PPh3)2Cl2  + 2 KCl
மறுபக்க மாற்றியன், பொட்டாசியம் டிரைகுளோரோ(எத்திலீன்)பிளாட்டினேட்(II) உப்புடன் டிரைபீனைல்பாசுபீனைச் சேர்ப்பதன் மூலம் தயாரிக்கப்படுகிறது:
:KPt(C2H4)Cl3 + 2 PPh3 → *trans*-Pt(PPh3)2Cl2 + KCl + C2H4

வெப்பப்படுத்துவதன் மூலமாகவோ அல்லது அதிகப்படியான டிரைபீனைல்பாசுபீன் முன்னிலையிலோ, மறுபக்க மாற்றியன் ஒருபக்க அணைவுச் சேர்மமாக மாறுகிறது. ட்ரைபீனைல்பாசுபீன் ஒரு வலிமையான மறுபக்க விளைவு ஈந்தணைவியாக இருப்பதால், இந்த பிந்தைய அணைவுச் சேர்மமே வெப்ப இயக்கவியல் ரீதியான விளைபொருளாகும். 

ஒருபக்க-பிசு(டிரைபீனைல்பாசுபீன்)பிளாட்டினம் குளோரைடில், சராசரி Pt-P பிணைப்புத் தூரம் 2.261 Å ஆகவும், சராசரி Pt-Cl பிணைப்புத் தூரம் 2.346 Å ஆகவும் உள்ளது. மறுபக்க -பிசு(டிரைபீனைல்பாசுபீன்)பிளாட்டினம் குளோரைடில், Pt-P தூரம் 2.316 Å ஆகவும், Pt-Cl தூரம் 2.300 Å ஆகவும் உள்ளது.

இந்தச் சேர்மம் ஒளிவழி மாற்றியமாக்கத்திற்கும் உள்ளாகிறது.

## மேற்கோள்கள்

பகுப்பு:பிளாட்டினம்(II) சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:ஒருபடித்தான வினையூக்கியியல்
கீராட்பூர் போர்

**கீராட்பூர் போர்** (*Battle of Kiratpur*) குரு அர்கோவிந்தின் தலைமையிலான சீக்கியர்களுக்கும், ரூப்நகரின் ஆட்சியாளர் மற்றும் பதான்களின் தலைமையிலான முகலாயர்களுக்கும் இடையே நடைபெற்றது. கிராட்பூர் சாகிப் போர் என்ற பெயராலும் இப்போர் அழைக்கப்படுகிறது. சீக்கியர்களுக்கும் முகலாயர்களுக்கும் இடையே நடந்த கடைசிச் சண்டையாகவும் அறியப்படுகிறது.

## போர்
ரூப்நகரில் இருந்த முகலாயர்கள், பதான்கள், குச்சர்கள் மற்றும் பிற உள்ளூர்வாசிகள் குரு அர்கோவிந்தின் செல்வாக்கைக் கண்டு பொறாமைப்பட்டனர். மேலும் தங்களுக்கு முன்பு ஏற்பட்ட ஒரு தோல்விக்குப் பழிவாங்க விரும்பினர். பதான்கள், 22 சீக்கியர்களுடன் மட்டுமே இருந்த குரு அர்கோவிந்த் மீது திடீர் தாக்குதலைத் தொடுத்தனர்.

குரு அர்கோவிந்த் பிரம்மன் மச்ரா என்ற இடத்தில் தஞ்சம் புக வேண்டிய கட்டாயம் ஏற்பட்டது. அங்கு அவரும் சீக்கியர்களும், கீராட்பூரிலிருந்து வலுவூட்டல் படைகள் வரும் வரை முகலாய மற்றும் கூட்டணிப் படைகளை எதிர்த்துப் போரிட்டுத் தடுத்து நிறுத்தினர்.
## மரபு
1975 ஆம் ஆண்டில், சந்த் கர்தார் சிங் பிந்த்ரன்வாலேவால் அந்தப் போர் நடந்த இடத்தில் ஒரு குருத்வாரா கட்டப்பட்டது.

## மேற்கோள்கள்

பகுப்பு:இந்திய வரலாறு
சக்சனா போர்

**சக்சனா போர்** (*Battle of Chaksana*) 1788 ஆம் ஆண்டில் முகலாயப் பேரரசுக்கும் மராட்டிய கூட்டமைப்புக்கும் இடையே நடைபெற்றது. மராட்டியப் படைகளுக்குப் புகழ்பெற்ற மராட்டியத் தளபதி மகாதாச்சி சிண்டே போருக்குத் தலைமை தாங்கினார். முகலாயப் படைகளுக்கு முகலாய இராணுவத்தின் தளபதியான இசுமாயில் பேக் தலைமை தாங்கினார். நீண்ட மற்றும் கடுமையான போருக்குப் பிறகு, இறுதியில் மராட்டியர்கள் பின்வாங்கியதில் போர் முடிவுக்கு வந்தது. 

## மேற்கோள்கள்

பகுப்பு:இந்திய வரலாறு
பகுப்பு:மராட்டியப் பேரரசு
பகுப்பு:முகலாயப் பேரரசு